Antoine's
Antoine's, ex appellatione conditoris Antonii Alciatore nominata, est popina Novae Aureliae. Anno 1868 constituta est (sed conditor iam antea aliam domum in eodem vico tenuit). Ibi semper coquina Neo-Aurelianensis proponitur; ibi ostreae Rockefeller inventae sunt. Ibi fere semper Frustum bovinum Robespierre, a conditore ut dicitur inventum, proponitur. Mythistoria a Francisca Parkinson Keyes anno 1948 scripta, titulo Dinner at Antoine's, domino Roy Alciatore dicata est; auctrix eu tempore apud Beauregard House Novae Aureliae habitabat. Roy ipse germanusque Angelo Alciatore personae mythistoriae proponuntur. Capitulus primus his verbis intitulatur: "How Orson Foxworth gave a dinner at Antoine's on Friday January 2nd 1948"; capitulus paenultimus haud dissimiliter "How Orson Foxworth gave a dinner at Antoine's on Saturday January 10th 1948".